Kementerian Pendidikan Tinggi Malaysia

Kementerian Pendidikan Tinggi ialah suatu kementerian Malaysia yang wujud antara 27 Mac 2004 dan 14 Mei 2013. Ia wujud hasil rombakan kabinet yang dilakukan oleh Perdana Menteri Malaysia Abdullah bin Ahmad Badawi dengan membahagikan Kementerian Pendidikan Malaysia kepada 2 kementerian iaitu Kementerian Pelajaran Malaysia dan Kementerian Pengajian Tinggi Malaysia. Menteri yang pertama memikul tugas jawatan adalah Datuk Dr. Shafie Mohd Salleh manakala yang terakhir disandang oleh Dato' Seri Mohamed Khaled Nordin. Pada 15 Mei 2013, kementerian ini telah digabungkan semula dengan Kementerian Pelajaran menjadi "Kementerian Pelajaran dan Pengajian Tinggi Malaysia" atau ringkasnya "Kementerian Pelajaran Malaysia" sahaja. Kemudian, nama Kementerian Pendidikan Malaysia diguna pakai semula sebagai pengembalian kepada portfolio asal kementerian yang menggabungkan pengurusan pendidikan sekolah rendah, menengah dan pengajian tinggi.

Berikutan rombakan Kabinet Persekutuan pada 28 Julai 2015 menerusi satu sidang media khas oleh YAB Perdana Menteri, Kementerian Pendidikan Tinggi (KPT) diwujudkan semula dengan rasminya bersesuaian dengan peruntukan Akta yang berkaitan dengan pendidikan tinggi.

Kementerian Pendidikan Tinggi Malaysia mula beroperasi di Blok E3, Parcel E, Pusat Perbadanan Kerajaan Persekutuan Putrajaya. Kementerian ini terdiri daripada dua jabatan dan agensi. Jabatan-jabatan di bawah Kementerian Pengajian Tinggi ialah Jabatan Pengurusan IPT (JPIPT) dan Jabatan Pengurusan Politeknik & Kolej Komuniti. JPIPT pula terdiri dari dua sektor pengurusan iaitu Sektor Pengurusan IPTA & Sektor Pengurusan IPTS. Sementara agensi-agensi di bawah Kementerian Pengajian Tinggi ialah LAN, PTPTN,Yayasan TAR dan 20 Institusi Pengajian Tinggi Awam (IPTA).

 Objektif 
 Memastikan supaya sekurang-kurangnya 2 universiti negara disenaraikan sebagai antara 200 universiti terbaik di dunia dan salah sebuah universiti berkenaan disenaraikan di kalangan 50 universiti terbaik dunia. 
 Membangunkan sekurang-kurangnya 10 pusat kecemerlangan yang diiktiraf di peringkat antarabangsa dari segi hasil penyelidikan, hakcipta, penerbitan, kerjasama penyelidikan dan pengkomersilan hasil penyelidikan. 
 Memastikan sekurang-kurangnya 75% pensyarah institusi pengajian tinggi awam mempunyai kelayakan ijazah Doktor Falsafah atau setaraf dengannya dan 30% pensyarah politeknik dan kolej komuniti mempunyai kelayakan ijazah Sarjana, Doktor Falsafah atau setaraf denganya. 
 Menghasilkan graduan-graduan yang kompeten untuk memenuhi keperluan guna tenaga negara dan antarabangsa dengan sasaran 75% graduan mendapat pekerjaan dalam bidang relevan dalam tempoh enam bulan selepas tamat pengajian. 
 Menggalakkan pengantarabangsaan pengajian tinggi negara dengan menarik pelajar-pelajar dari luar negara bersamaan dengan 10% dari keseluruhan jumlah pelajar pengajian tinggi di peringkat diploma, ijazah dan lepasan ijazah 
 Mempertingkatkan kohort (17-23 tahun) yang mempunyai akses pengajian tinggi kepada 40% dan memperluaskan peluang pembelajaran sepanjang hayat bagi semua bentuk pengajian tinggi yang konvensional dan bukan konvensional 
 Memastikan terdapat peningkatan secara berterusan dari sumber-sumber lain dalam pembiayaan universiti awam dengan nisbah 30% ditanggung oleh universiti dan 70% oleh kerajaan. 
 Menyediakan kemudahan prasarana pengajian tinggi yang mencukupi, setanding dengan amalan yang terbaik digunakan di peringkat antarabangsa 
 Menyediakan kemudahan pembiayaan untuk pelajar yang berpotensi dan layak mendapat akses kepada pengajian tinggi. 
 Meningkatkan jalinan hubungan strategik diantara institusi pengajian tinggi tempatan dengan institusi pengajian tinggi luar negara, serta institusi penyelidikan ternama dalam dan luar negara dalam bidang penyelidikan, pembangunan dan pengkomersilan. 

Lima Teras Utama 
 Mewujudkan perancangan pengajian tinggi yang strategik dan sistematik. 
 Mengukuhkan pengurusan pengajian tinggi negara. 
 Menambah kapasiti, akses dan penyertaan dalam bidang pengajian tinggi. 
 Meningkatkan kualiti pengajian tinggi negara setanding di peringkat antabangsa. 
 Mengantarabangsakan pengajian tinggi negara.

Nilai-Nilai Korporat
Berintegriti 
Melaksanakan amanah dan tanggungjawab dengan jujur, adil dan saksama. 
Profesionalisme 
Berilmu pengetahuan dan berkemahiran yang tinggi dalam melaksanakan tugas yang di amanahkan. 
Semangat Kerja Berpasukan 
Bekerjasama dalam melaksanakan tugas. 
Berorientasikan Pelanggan 
Menyediakan perkhidmatan yang terbaik kepada pelnggan dari segi kecekapan masa, tahap layanan dan kualiti perkhidmatan. 
Berorientasikan Warga Kementerian Pengajian Tinggi 
Prihatin kebajikan anggota disamping mengutamakan kepentingan organisasi.
Universiti Awam/Politeknik Premier
 Universiti Malaya (UM)
 Universiti Sains Malaysia (USM) 
 Universiti Kebangsaan Malaysia (UKM) 
 Universiti Putra Malaysia (UPM) 
 Universiti Teknologi Malaysia (UTM) 
 Universiti Utara Malaysia (UUM) 
 Universiti Malaysia Sarawak (UNIMAS) 
 Universiti Malaysia Sabah (UMS) 
 Universiti Pendidikan Sultan Idris (UPSI) 
 Universiti Teknologi MARA (UiTM) 
 Universiti Islam Antarabangsa Malaysia (UIAM) 
 Universiti Darul Iman Malaysia (UDM) 
 Universiti Malaysia Kelantan (UMK) 
 Universiti Malaysia Pahang (UMP) 
 Universiti Malaysia Perlis (UniMAP) 
 Universiti Malaysia Terengganu (UMT) 
 Universiti Pertahanan Nasional Malaysia (UPNM) 
 Universiti Sains Islam Malaysia (USIM) 
 Universiti Teknikal Malaysia Melaka (UTeM) 
 Universiti Tun Hussein Onn Malaysia (UTHM)
Politeknik Konvensional

Senarai Ketua Pengarah Pendidikan Tinggi

No.Ketua Pengarah Pendidikan TinggiTempoh jawatan Imej Nama(Lahir–Meninggal) 1 100px Professor Emeritus Dato' Dr. Hassan bin Said(1955–) 2004 30 April 2008 2 100px Dato' Ir. Dr. Radin Umar bin Radin Sohadi(1950-2013) 2 Jun 2008 31 Disember 2010 3 100px  Dato' Prof. Dr. Rujhan bin Mustafa( ) 1 Jun 2011 14 April 2013 4 100px Dato' Prof. Dr. Morshidi bin Sirat( ) 16 April 2013 31 Mei 2014 5 100px Datuk Prof. Dr. Asma binti Ismail(1958-) 1 Jun 2014 3 Oktober 2016 6 100px Datin Paduka Ir. Dr. Siti Hamisah binti Tapsir(1961-) 16 Januari 2017 November 2019 7 100px Prof. Dato' Seri Dr. Mohamed Mustafa Ishak( ) 4 Mei 2020 10 Januari 2021 8 100px Prof. Dato' Dr. Husaini Omar(1963-) 1 Februari 2021 10 Mac 2023 9  100px Prof. Dr. Azlinda Azman( )  31 Mei 2023 Kini

Lihat juga
 Menteri Pengajian Tinggi Malaysia
 Institut Pengajian Tinggi Awam
 Majlis Peperiksaan Malaysia

 Rujukan 

Pautan luar 
 Portal Rasmi Kementerian Pengajian Tinggi
 Laman rasmi PTPTN
 Yayasan Tuanku Abdul Rahman
 Agensi Kelayakan Malaysia (MQA) 

Kategori:Kementerian, jabatan dan agensi persekutuan Malaysia
Pengajian Tinggi Malaysia
Kategori:Pendidikan di Malaysia